
ΕΠΑΝΑΛΗΨΗ ΕΝΟΤΗΤΑΣ «ΣΤΑ ΓΕΩΜΕΤΡΙΚΑ ΧΡΟΝΙΑ»

Αντιστοιχίζω τις ερωτήσεις με τις απαντήσεις 

1ο  ΚΕΦΑΛΑΙΟ: Η κάθοδος των Δωριέων
	Τι ήταν οι Δωριείς;
	
	Η μετακίνηση έγινε αργά και πολλές φορές προκάλεσε πολέμους με τους παλιούς κατοίκους.

	Σε ποια μέρη μετακινήθηκαν;
	
	Οι Δωριείς ήταν το τελευταίο ελληνικό φύλο που μετακινήθηκε προς τη νότια Ελλάδα. Μιλούσαν τη δωρική διάλεκτο.

	Πώς έγινε αυτή η μετακίνηση;
	
	Μετακινήθηκαν αργά προς το νότο. Στη Στερεά Ελλάδα έμειναν στην περιοχή της Δωρίδας ενώ στην Πελοπόννησο γύρω από την πεδιάδα του Ευρώτα και την πόλη της Σπάρτης.

	Τι απέγιναν οι παλιοί κάτοικοι της Ελλάδας;
	
	Πολλοί από τους παλιούς κατοίκους σκοτώθηκαν στον πόλεμο, άλλοι έγιναν είλωτες και άλλοι αναγκάστηκαν να μεταναστεύσουν.


2ο  ΚΕΦΑΛΑΙΟ: Οι Έλληνες δημιουργούν αποικίες

	Ποια ήταν τα τρία φύλα που ζούσαν στη νότια Ελλάδα πριν από την κάθοδο των Δωριέων;
	
	Οι Αιολείς και οι Ίωνες έφυγαν από τις πατρίδες τους επειδή έχασαν τους πολέμους με τους Δωριείς. Η γη καταστράφηκε και δεν μπορούσε πια να καλλιεργηθεί και κανείς δεν μπορούσε να αγοράσει τίποτα. Αλλά και οι Δωριείς έψαξαν για νέους τόπους.

	Γιατί μετακινήθηκαν;
	
	Πριν από τους Δωριείς ζούσαν στη νότια Ελλάδα οι Αιολείς, οι Ίωνες και οι Αχαιοί.

	Που έφτασε ο καθένας;
	
	Οι Έλληνες άποικοι γνώρισαν νέους τόπους και νέους ανθρώπους. Κράτησαν όμως τα έθιμά τους στις μεγάλες γιορτές συγκεντρώνονταν μπροστά από τα ιερά των θεών για να γιορτάσουν.

	Πως ήταν η ζωή τους στις νέες πατρίδες;
	
	Οι Αιολείς έφτασαν στη Λέσβο, οι Ίωνες στη Χίο και στη Σάμο, οι Δωριείς στη Ρόδο και την Κρήτη. Έπειτα, όλοι πέρασαν απέναντι, στη Μικρά Ασία.


3ο  ΚΕΦΑΛΑΙΟ: Η ποίηση και η θρησκεία των Ελλήνων

	Τι ήταν οι ραψωδοί και τι τραγουδούσαν;
	
	Οι Έλληνες πίστευαν στους 12 θεούς που ζούσαν στον Όλυμπο, έτρωγαν αμβροσία και έπιναν νέκταρ. Αυτοί ήταν ο Δίας, ο Ποσειδώνας, ο Απόλλωνας, ο Ήφαιστος, ο Άρης, ο Ερμής, η Ήρα, η Αθηνά, η Άρτεμη, η Αφροδίτη, η Δήμητρα και η Εστία.

	Ποιος ήταν ο Όμηρος και τι σπουδαίο έγραψε;
	
	Οι ραψωδοί τραγουδούσαν τα κατορθώματα των ηρώων και τα ποιήματα του Ομήρου σε δημόσιους χώρους.

	Σε ποιους θεούς πίστευαν οι Έλληνες;
	
	Ο Όμηρος ήταν ο πιο σπουδαίος ποιητής της γεωμετρικής εποχής. Έγραψε την Ιλιάδα που μας μιλάει για τον πόλεμο της Τροίας  και την Οδύσσεια που μας μιλά για τις περιπέτειες του Οδυσσέα.


4ο  ΚΕΦΑΛΑΙΟ: Η τέχνη και η γραφή κατά τα γεωμετρικά χρόνια

	Γιατί τα χρόνια εκείνα ονομάστηκαν γεωμετρικά;

	
	Τα σπίτια τους ήταν χαμηλά, με πέτρινα θεμέλια και το πάνω μέρος από λάσπη και πλιθιά.

	Πώς έχτιζαν οι Έλληνες τα σπίτια τους;
	
	Τα χρόνια εκείνα ονομάστηκαν γεωμετρικά επειδή οι τεχνίτες διακοσμούσαν τα αγγεία με γεωμετρικά σχήματα (κύκλους, τετράγωνα, γραμμές, κλπ).

	Πώς ήταν τα αγάλματά τους;
	
	Οι Φοίνικες ήταν ένας λαός που ζούσε εκεί που σήμερα είναι η Συρία. Ήταν έμποροι και ταξίδευαν με τα καράβια τους όπως και οι Έλληνες. Από τους Φοίνικες πήραμε το αλφάβητο και προσθέσαμε τα φωνήεντα.

	Τι πήραν από τους Φοίνικες;
	
	Στην αρχή ήταν ξύλινα αλλά επειδή αυτό καταστρεφόταν άρχισαν να φτιάχνουν αγαλματάκια από μέταλλο.


Αντιστοιχίζω το βασικό λεξιλόγιο της ενότητας:
	κάθοδος
	
	Η μετακίνηση ενός λαού ή φύλου από το Βορρά προς το Νότο. Βγαίνει από το ρήμα «κατεβαίνω».

	φύλο
	
	Οι παλιοί κάτοικοι της Σπάρτης που έγιναν δούλοι.

	είλωτες
	
	Το σύνολο των ανθρώπων με κοινά χαρακτηριστικά, όπως καταγωγή, γλώσσα, θρησκεία, συνήθειες.

	διάλεκτος
	
	Η γλώσσα που μιλούν οι κάτοικοι μιας περιοχής.

	ιερά
	
	Αυτοί που δημιουργούσαν την αποικία, την νέα πόλη.

	άποικοι
	
	Οι ναοί τους οποίους τιμούσαν ιδιαίτερα οι άνθρωποι.

	μετανάστευση
	
	Η μετακίνηση ανθρώπων από την πατρίδα τους σε άλλη χώρα.

	ραψωδοί
	
	Η τροφή και το ποτό των θεών του Ολύμπου.

	τελετές
	
	Αυτοί που απάγγειλαν δημόσια τα ποιήματα του Ομήρου.

	αμβροσία-νέκταρ
	
	Οι εκδηλώσεις στις οποίες έπαιρναν μέρος πολλοί άνθρωποι.

	γεωμετρική τέχνη
	
	Λαός που κατοικούσε στις ακτές της Συρίας και του Λιβάνου.

	Φοίνικες
	
	Η τέχνη που πήρε το όνομά της από τη διακόσμηση των αγγείων με γεωμετρικά σχήματα.

	φοινικικό αλφάβητο
	
	Το αλφάβητο που χρησιμοποιούμε σήμερα. Το πήραμε από τους Φοίνικες και προσθέσαμε τα φωνήεντα.


Εργασία στο τετράδιο:
Οι Δωριείς αναγκάστηκαν να μεταναστεύσουν επειδή δεν μπορούσαν πια να ζήσουν στις πατρίδες τους. Οι πόλεμοί τους με τους άλλους Έλληνες ήταν εμφύλιοι πόλεμοι και προκάλεσαν νέες μεταναστεύσεις. 
Για ποιους λόγους οι άνθρωποι μεταναστεύουν σήμερα; 

